En middelsstor (22-31 millimeter) og bred, blank, svart hjortbille. Hannens kjever er omtrent så lange som hodet, kroppsformen er påfallende bred. Hodet har et rundet framspring under og foran hvert fasettøye. Kjevene er forholdsvis smale, knivformede, sagtakkede på innersiden. Pronotum er avrundet, stort og bredt. Dekkvingene er nokså jevnbrede, beina svarte. Hunnen ligner hannen bortsett fra at kjevene ikke er forstørrede, kroppsformen er litt bredere.